Trine Aadalen Lo

Trine Aadalen Lo (født 1976 i Skien, oppvokst i Bamble), filmprodusent fra Lillehammer.

Trine Aadalen Lo har siden hun var ferdig på filmskole i England i 2001 og fram til 2018 bemerket seg som filmprodusent med sitt sterke engasjement for norsk barnefilm og regional filmproduksjon på Lillehammer, med spillefilmene Bestevenner (2009), De tøffeste gutta (2013) og Los Bando (2018) og en rekke kortfilmer for barn som hun produserte i Filmbin AS, produksjonsselskapet hun startet sammen med regissør Christian Lo og klipper Arild Tryggestad.

Hennes spillefilmdebut Bestevenner ble tidenes første spillefilm produsert av et lokalt selskap i Oppland. Og filmen hadde lokalt manus skrevet av Morten Hovland på Lillehammer. Bestevenner og Los Bando deltok begge på Berlin Film Festival.

Los Bando som hun produserte sammen med Nicholas Sando som ble med i Filmbin etter Bestevenner ble den mestvinnende norske filmen på festivaler i 2018. Den ble nominert til European Film Awards EFA Young Audience Award i 2019.

Trine har også produsert spillefilmen De tøffeste gutta som vant publikumsprisen på Barnefilmfestivalen i Kristiansand og hun var co-produsent i utviklingen av den kroatiske spillefilmen Min Bestefar er en Alien. Trine deltok på EAVE Producers Workshop 2017.

Referanser

Eksterne lenker 
 

Norske filmprodusenter